stanford-oval/wikipedia huggingface dataset:
ฟาโรห์เวกาฟ

คูทาวีเร เวกาฟ (หรือ ยูกาฟ) เป็นฟาโรห์แห่งอียิปต์โบราณจากราชวงศ์ที่สิบสามแห่งอียิปต์ ซึ่งเป็นที่ทราบจากหลักฐานหลายแหล่ง รวมถึงจารึกและรูปสลัก มีการพบตราประทับสคารับที่ปรากฏพระนามเดียวกัน ซึ่งอาจจะเกี่ยวข้องฟาโรห์พระองค์นี้
หลักฐานรับรอง

ฟาโรห์ที่มีพระนามว่า คูทาวีเร ปรากฏในบันทึกพระนามกษัตริย์แห่งตูรินในฐานะผู้ปกครองพระองค์แรกของราชวงศ์ที่สิบสามแห่งอียิปต์ อย่างไรก็ตาม นักวิชาการบางคนโดยเฉพาะ คิม รีฮอล์ตได้โต้แย้งว่า ผู้ที่บันทึกพระนามกษัตริย์นี้อาจจะสับสนระหว่างพระนาม คูทาวีเร กับพระนาม เซเคมเร คูทาวี โซเบคโฮเทป และส่งผลให้ ฟาโรห์เวกาฟกลายเป็นฟาโรห์พระองค์แรกของราชวงศ์ที่สิบสาม แทนที่พระองค์จะอยู่ในช่วงกลางของราชวงศ์โดยเฉพาะอย่างยิ่งฟาโรห์เซเคมเร คูทาวี โซเบคโฮเทป ซึ่งได้รับการยืนยันจากรีฮอล์ตและนักไอยคุปต์วิทยาอื่น ๆ รวมถึงดาร์เรล เบเกอร์ ให้พระองค์เป็นฟาโรห์พระองค์แรกของราชวงศ์ที่สิบสามและเป็นพระราชโอรสของฟาโรห์อเมนเอมฮัตที่ 4
จารึกจากอไบดอส ซึ่งมีอายุย้อนไปถึงปีที่ 4 แห่งการครองราชย์ของพระองค์ ได้บันทึกเกี่ยวกับการอุทิศพระองค์เพื่อรักษาถนนขบวนในเขตเวปวาเวต (พิพิธภัณฑ์อียิปต์ เจอี 35256) ซึ่งถูกฟาโรห์เนเฟอร์โฮเทปที่ 1 แย่งชิงไป แต่แอนโธนี ลีฮาย เสนอความเห็นว่า เดิมแล้วจารึกนี้มาจากรัชสมัยของฟาโรห์เวกาฟ ซึ่งดาร์เรล เบเกอร์คิดเห็นเช่นเดียวกัน แต่ไม่ใช่กับรีฮอล์ต ซึ่งเสนอความเห็นว่า ผู้มี่โปรดให้สร้างจารึกนี้ขึ้น เดิมน่าจะเป็นฟาโรห์พระองค์อื่นในราชวงศ์ที่สิบสามพระนามว่า เซต เมอร์อิบเร
บรรณานุกรม

K.S.B. Ryholt, The Political Situation in Egypt during the Second Intermediate Period, c.1800-1550 BC (Carsten Niebuhr Institute Publications, vol. 20. Copenhagen: Museum Tusculanum Press, 1997).
พระครูประโชติรัตนานุรักษ์ (สว่าง จนฺทวํโส)

| พระครูประโชติรัตนานุรักษ์ (สว่าง จนฺทวํโส) |
| --- | --- |

ส่วนบุคคล
เกิด: 13 เมษายน พ.ศ. 2514 หมู่บ้านมุสลิม อำเภอสุไหงปาดี จังหวัดนราธิวาส (47 ปี 280 วัน ปี)
มรณภาพ: 18 มกราคม พ.ศ. 2562 วัดรัตนานุภาพ (วัดโคกโก) อำเภอสุไหงปาดี จังหวัดนราธิวาส
การศึกษา: รัฐประศาสนศาสตร์มหาบัณฑิต ประกาศนียบัตรวิชาชีพครู นักธรรมตรี โรงเรียนบ้านเจ๊ะเด็ง
ตำแหน่งชั้นสูง
ที่อยู่: วัดรัตนานุภาพ อำเภอสุไหงปาดี จังหวัดนราธิวาส
พรรษา: 27 พรรษา
ตำแหน่ง: เจ้าอาวาสวัดรัตนานุภาพ เจ้าคณะอำเภอสุไหงปาดี ประธานเครือข่ายพระธรรมทูตอาสาจังหวัดนราธิวาส
พระครูประโชติรัตนานุรักษ์ นามเดิม สว่าง เวทมาหะ ฉายา จนฺทวํโส (13 เมษายน พ.ศ. 2514 – 18 มกราคม พ.ศ. 2562) เป็นเจ้าอาวาสวัดรัตนานุภาพ (วัดโคกโก), เจ้าคณะอำเภอสุไหงปาดี และประธานเครือข่ายพระธรรมทูตอาสาจังหวัดนราธิวาส ที่มรณภาพจากสถานการณ์ความไม่สงบในชายแดนภาคใต้ของประเทศไทย
มรณกรรมของท่าน นำมาซึ่งความโศกเศร้าของชาวพุทธและมุสลิมในสามจังหวัดชายแดนใต้ โดยทางฮิวแมนไรตส์วอตช์ ซึ่งเป็นองค์กรสิทธิมนุษยชนระหว่างประเทศ ได้ออกแถลงการณ์ประณามกลุ่มก่อความไม่สงบ รวมถึงมีประชาชน ผู้นำศาสนา และอาสาสมัครกว่า 55,500 คนร่วมเดินรณรงค์ต่อต้านการใช้ความรุนแรง
ประวัติ

ท่านเป็นชาวพุทธ ที่เติบโตในหมู่บ้านอิสลาม โดยมีเพื่อนและครูเป็นชาวมุสลิม สำเร็จการศึกษาจากโรงเรียนบ้านเจ๊ะเด็ง แล้วตัดสินใจบวชเป็นพระเมื่ออายุ 20 ปี ที่วัดรัตนานุภาพ โดยได้ทำการพัฒนาวัดที่ท่านบวชและทำนุบำรุงพระพุทธศาสนาในบ้านเกิด ตลอดจนเป็นพระธรรมทูตอาสา 4 จังหวัดชายแดนภาคใต้ และได้รับการยกย่องเป็นพระนักพัฒนา แม้ท่านจะทราบถึงความไม่สงบในชายแดนภาคใต้ของประเทศไทย แต่ก็ไม่ยอมทิ้งวัด เนื่องด้วยเป็นแผ่นดินเกิด
พ.ศ. 2560 ได้มีพิธีฉลองสัญญาบัตรพัดยศของพระครูประโชติรัตนานุรักษ์ โดยมีผู้แทนพิเศษของรัฐบาลเป็นประธาน
สมณศักดิ์

เป็นฐานานุกรมในตำแหน่ง พระปลัด
5 ธันวาคม พ.ศ. 2550 เป็นพระครูสัญญาบัตรที่ พระครูประโชติรัตนานุรักษ์
มรณภาพ

ช่วงเวลา 2 ทุ่ม ของวันที่ 18 มกราคม พ.ศ. 2562 ได้เกิดเหตุกลุ่มคนร้ายขี่รถจักรยานยนต์เข้ามาในวัด แล้วยิงใส่กุฏิหลายสิบนัดก่อนหลบหนี ส่งผลให้พระครูประโชติรัตนานุรักษ์ กับพระลูกวัด 1 รูปมรณภาพในที่เกิดเหตุ รวมถึงมีพระได้รับบาดเจ็บอีก 2 รูป ที่ได้รับการส่งรักษาต่อ ณ โรงพยาบาลสุไหงโก-ลก
สถานีโทรทัศน์ไทยพีบีเอส เผยสถิติจำนวนพระที่มรณภาพจากความไม่สงบในชายแดนภาคใต้ของประเทศไทย จนถึงเหตุการณ์ครั้งนี้ นับรวมได้ 21 รูป (ส่วนฮิวแมนไรตส์วอตช์ ระบุว่ามีพระภิกษุมรณภาพรวม 23 รูป และบาดเจ็บกว่า 20 รูป)
จากเหตุการณ์ครั้งดังกล่าว สมเด็จพระอริยวงศาคตญาณ (อัมพร อมฺพโร) สมเด็จพระสังฆราช มีพระบัญชาให้รับการศพพระครูประโชติรัตนานุรักษ์ รวมถึงพระภิกษุทุกรูปที่มรณภาพไว้ในพระสังฆราชานุเคราะห์
วันที่ 19 มกราคม มีผู้เข้าร่วมพิธีสรงน้ำศพพระครูประโชติรัตนานุรักษ์ จำนวน 4,000 คน รวมถึงพระสงฆ์ในภาคใต้และประเทศมาเลเซียกว่า 300 รูปเดินทางมาสรงน้ำเพื่อไว้อาลัย ที่ใช้เวลากว่า 4 ชั่วโมงจึงแล้วเสร็จ
วันที่ 20 มกราคม ได้มีตัวแทนจุฬาราชมนตรี เดินทางมาร่วมงานพิธีบำเพ็ญกุศลพระครูประโชติรัตนานุรักษ์ ซึ่งก่อนหน้านี้ ตัวแทนจุฬาราชมนตรีได้เดินทางเข้าเยี่ยมอาการของพระที่รอดชีวิตจากเหตุการณ์ โดยไม่ต้องการให้เกิดความเข้าใจผิดและความแตกแยกระหว่างศาสนา นอกจากนี้ ในแต่ละวันได้มีชาวมุสลิมเดินทางมาเพื่อให้กำลังใจและแสดงความเสียใจเป็นจำนวนมาก ทางวัดจึงจัดให้มีครัวมุสลิมต้อนรับทุกวันจนเสร็จพิธี
ส่วนบริษัท ไทยประกันชีวิต จำกัด (มหาชน) ได้แสดงความเสียใจต่อกรณีคนร้ายยิงพระที่วัดรัตนานุภาพ และอนุมัติเงินสินไหมแก่พระครูประโชติรัตนานุรักษ์ จำนวนกว่า 450,000 บาท
ผลที่ตามมา

จากมรณกรรมของพระครูประโชติรัตนานุรักษ์ ส่งผลให้พลเอก ประยุทธ์ จันทร์โอชา นายกรัฐมนตรีไทย ประณามการกระทำของผู้ก่อเหตุ และกำชับให้เจ้าหน้าที่ไล่ล่าคนร้ายมาลงโทษ เช่นเดียวกับสำนักจุฬาราชมนตรี ที่ออกแถลงการณ์ประณามการกระทำที่ไร้มนุษยธรรม ละเมิดต่อคำสอนของทุกศาสนา และขอให้รัฐบาลจับกุมผู้ก่อเหตุมาลงโทษตามกฎหมาย
ขณะที่พลโท พรศักดิ์ พูลสวัสดิ์ แม่ทัพภาคที่ 4 ได้เดินทางมาค้างแรมที่วัด และขอให้พระพิจารณางดบิณฑบาตทั่วพื้นที่ชายแดนใต้ โดยให้ชาวพุทธจัดภัตตาหารไปถวายพระที่วัดแทน รวมทั้งพลตำรวจโท รณศิลป์ ภู่สาระ ผู้บัญชาการตำรวจภูธรภาค 9 ที่เดินทางมาตรวจสอบจุดเกิดเหตุ กระทั่งมีการทราบถึงเบาะแสผู้ก่อเหตุ และได้ให้ตำรวจพร้อมหน่วยงานความมั่นคง เร่งติดตามตัวมาดำเนินคดี
ต่อมา สุวพันธุ์ ตันยุวรรธนะ รัฐมนตรีประจำสำนักนายกรัฐมนตรี ได้เป็นประธานการประชุมหารือแก้ปัญหาและเยียวยาพระสงฆ์ที่ได้รับผลกระทบ ร่วมกับสำนักงานพระพุทธศาสนาแห่งชาติ และพลเอก อภิรัชต์ คงสมพงษ์ ผู้บัญชาการทหารบก ได้เชิญชวนให้ทหารที่สมัครใจ เข้าร่วมอุปสมบทในวัดที่อยู่ในพื้นที่จังหวัดชายแดนภาคใต้ เพื่อช่วยรักษาความปลอดภัย รวมถึงสร้างความมั่นใจแก่พระสงฆ์และประชาชน
ส่วนหะยีสะมะแอ ท่าน้ำ อดีตแกนนำพูโล กล่าวว่า ปัจจุบันสังคมไม่ยอมรับการใช้แนวทางความรุนแรงแล้ว โดยเฉพาะอย่างยิ่งควรละเว้นการก่อเหตุกับเด็ก สตรี คนชรา และผู้นำศาสนา
การไว้อาลัย

วันที่ 19 มกราคม พ.ศ. 2562 สมเด็จพระเจ้าอยู่หัวมหาวชิราลงกรณ บดินทรเทพยวรางกูร และพระบรมวงศ์ ทรงพระกรุณาโปรดเกล้าโปรดกระหม่อมให้รองผู้ว่าราชการจังหวัดนราธิวาสเชิญพวงมาลาพระราชทานและพวงมาลาประทาน ไปวางที่หน้าหีบศพ และวันที่ 20 มกราคม สมเด็จพระเจ้าอยู่หัวมหาวชิราลงกรณ บดินทรเทพยวรางกูร โปรดเกล้าโปรดกระหม่อมให้พลเอก ไพบูลย์ คุ้มฉายา องคมนตรี เดินทางมาเพื่อให้กำลังใจชาวบ้านและพระสงฆ์ที่ได้รับผลกระทบ อีกทั้งได้พูดคุยกับบิดาของพระครูประโชติรัตนานุรักษ์ และมอบสิ่งของพระราชทาน
พระครูประโชติรัตนานุรักษ์ ได้รับการยกย่องจากไพบูลย์ นิติตะวัน หัวหน้าพรรคประชาชนปฏิรูป ในฐานะตัวอย่างของพระภิกษุที่เสียสละอุทิศตนเพื่อทำนุบำรุงพระพุทธศาสนา นอกจากนี้ พระมหาวุฒิชัย วชิรเมธี ได้โพสต์ข้อความธรรมเพื่อไว้อาลัยต่อการจากไปผ่านทางเฟซบุ๊ก
สิ่งสืบทอด

พระครูประโชติรัตนานุรักษ์ เป็นผู้สร้างวัดรัตนานุภาพ ที่อำเภอสุไหงปาดี จังหวัดนราธิวาส ด้วยตนเอง โดยสร้างศาลาหลังแรก เป็นศาลาการเปรียญ ที่ให้ชื่อ "ธรรมานุภาพ" จากนั้น ท่านได้สร้างศาลาโรงฉัน ที่ให้ชื่อ "สังฆานุภาพ" และพระอุโบสถ ที่ให้ชื่อ "พุทธานุภาพ"
ดูเพิ่ม

ดอเลาะ สะไร โต๊ะอิหม่ามที่ถูกลอบยิงเสียชีวิตช่วงไล่เลี่ยกัน
แหล่งข้อมูลอื่น

(
info/dl
)
ไฟล์เสียงนี้ถูกสร้างขึ้นจากรุ่นของบทความ "" เมื่อวันที่ 27 มีนาคม พ.ศ. 2562  และอาจไม่ใช่การแก้ไขล่าสุด (วิธีใช้เสียง)
noicon
บทความเสียงวิกิพีเดีย
พาราพาราพาราไดซ์

ตัวเครื่อง "ParaParaParadise 1st MIX Plus"
"ParaParaParadise" เป็นเกมเต้นแนว ปาราปารา ที่บริษัท โคนามิ วางจำหน่ายในรูปแบบ Arcade ในปี ค.ศ.2000 โดยได้ชื่อมาจากวิดีโอสอนเต้น ปาราปารา ที่มีชื่อเดียวกัน โดย PARAPARA ALLSTARS ซึ่งเกมนี้เป็นหนึ่งใน BEMANI series
วางจำหน่ายในรูปแบบ PlayStation 2 เมื่อวันที่ 15 มีนาคม ค.ศ.2001
ที่เกาหลีใต้ วางจำหน่ายโดยเปลี่ยนชื่อเป็น "ParaParaDancing" และเพิ่มเพลงของไอด้อลเกาหลีใต้แบบยูโรบีตฉบับหลายเพลง
ประวัติ

โครงสร้างของตัวเครื่องเป็นเวทีรูป 8 เหลี่ยม ด้านหน้ามีหน้าจออยู่
ด้านหน้าเวลาในมุม 180 องศา จะมีเซ็นเซอร์อยู่ทุกๆ 45 องศา รวม 5 จุด เซ็นเซอร์นี้ใช้ตัดสินการเคลื่อนไหวแขน
หน้าจอด้านหน้าจะแสดงลูกศรที่เกี่ยวข้องโดยตรงกับเนื้อหาของเกม ใต้หน้าจอมีปุ่มซ้าย-ขวา และปุ่มสตาร์ทสำหรับเลือก ด้านข้างมีหน้าจอรองแสดงท่าเต้นที่สอนโดย PARAPARA ALLSTARS (จนถึง v1.1 มีเพลงที่ไม่ได้เต้นโดย PARAPARA ALLSTARS แต่ 1stMIX Plus เป็นต้นไป เปลี่ยนเป็น PARAPARA ALLSTARS ทั้งหมด))
ส่วนแบบ PlayStation 2 จำเป็นต้องมีคอนโทรลเลอร์เฉพาะหรือให้อนาล็อกคอนโทรลเลอร์แทน ซึ่งคอนโทรลเลอร์เฉพาะจะมีเซ็นเซอร์ 5 ชิ้น ซึ่งต่างจากแบบ Arcade เพียงแค่ต้องวางเรียงบนพื้น กรณีที่ใช้อนาล็อกคอนโทรลเลอร์ จะเป็นการควบคุมแท่งอนาล็อกให้เหมือนการเคลื่อนไหวของแขน
ประวัติ > เกมในชุด

แบบ Arcade
ParaParaParadise (ให้บริการ 12 กันยายน ค.ศ.2000)
ParaParaParadise V1.1 (ให้บริการ 24 ตุลาคม ค.ศ.2000)
ParaParaParadise 1st MIX Plus (ให้บริการ 26 ธันวาคม ค.ศ.2000)
ParaParaParadise 2nd MIX (ให้บริการ 15 มีนาคม ค.ศ.2001)
แบบ PlayStation 2
ParaParaParadise (วางจำหน่าย 15 มีนาคม ค.ศ.2001)
แหล่งข้อมูลอื่น

เว็บไซต์อย่างเป็นทางการ - ปิดทำการ (สำรองข้อมูลไว้วันที่ 11 สิงหาคม ค.ศ.2011)
ภาษาผู้น้อย

| ภาษาผู้น้อย |
| --- | --- |
Singsali
ประเทศที่มีการพูด: ประเทศลาว
ภูมิภาค: แขวงพงสาลี
ชาติพันธุ์: ชาวผู้น้อย
จำนวนผู้พูด: ไม่ทราบ (45,000 อ้างถึง1995–2000)
ตระกูลภาษา: จีน-ทิเบต  ทิเบต-พม่าโลโล–พม่าโลโลใต้บีซูผู้น้อย–บีซูภาษาผู้น้อย
รหัสภาษา
ISO 639-3: pho
ภาษาผู้น้อย (Phunoi) มีผู้พูดในลาว 35,635 คน (พ.ศ. 2538) ในพงสาลี มีผู้พูดในประเทศไทยในจังหวัดเชียงราย ใกล้เคียงกับภาษามปี ภาษาปเยน และภาษาบีซู จัดอยู่ในตระกูลภาษาจีน-ทิเบต ตระกูลภาษาย่อยทิเบต-พม่า สาขาพม่า-โลโล สาขาย่อยโลโล แบรดลีย์ระบุภาษาที่อยู่ในภาษาผู้น้อยถึง 6 ภาษา
ในแขวงพงสาลี มีผู้พูดภาษาผู้น้อยในอำเภอพงสาลีและอำเภอบุนใต้ (รวมหมู่บ้าน Langne) (Kingsada 1999)
อ่านเพิ่ม

Boute, Vanina. 2010. Names and Territoriality among the Phounoy: How the State creates Ethnic Group (Lao PDR), in C. Culas et F. Robinne (eds.), Inter-Ethnic Dynamics in Asia. Considering the Other through ethnonyms, territories and rituals, London: Routledge, pp. 79–99.
Kingsadā, Thō̜ngphet, and Tadahiko Shintani. 1999. Basic Vocabularies of the Languages Spoken in Phongxaly, Lao P.D.R. Tokyo: Institute for the Study of Languages and Cultures of Asia and Africa (ILCAA).
Kingsada, Thongpheth. 2002. Languages and Ethnic Classification in the Lao PDR. International Workshop on the "Cultural Diversity and Conservation in the making of Mainland Southeast Asia and Southwestern China: Regional Dynamics in Past and Present". Luang Prabang, Lao P.D.R.
Dai Qingxia. 2018. The Punei language of Laos [Laowo Puneiyu yanjiu 老挝普内语研究]. Beijing: Science Press 科学出版社. ISBN 9787030567529
Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.
มาริ ฮิโนะ

| มาริ ฮิโนะ |
| --- | --- |
日野 まり
เกิด: 22 พฤษภาคม จังหวัดฮกไกโด ประเทศญี่ปุ่น
อาชีพ: นักพากย์
ปีปฏิบัติงาน: ค.ศ. 2010 – ปัจจุบัน
องค์การ: ซิกมาเซเวน
ส่วนสูง: 148 ซม.
มาริ ฮิโนะ (ญี่ปุ่น: 日野 まり; โรมาจิ: Hino Mari, 22 พฤษภาคม -) เป็นนักพากย์หญิงชาวญี่ปุ่น เกิดที่เมืองเนมุโระ จังหวัดฮกไกโด สังกัดซิกมาเซเวน สูง 148 ซม.
ตอนที่อยู่ มัธยมเนมุโระในฮกไกโดเคยอยู่ชมรมละคร หลังจากจบการศึกษาจึงย้ายไปโตเกียวและเข้าเรียนที่โรงเรียนฝึกหัดนักพากย์ และได้มีผลเปิดตัวในฐานะนักพากย์ในปี 2010 วันที่ 1 พฤศจิกายน 2021 ได้ย้ายสังกัดจากซิกมาเซเวน e เมื่อวันที่
งานอดิเรกคือร้องคาราโอเกะ ความสามารถพิเศษคือเปียโน เป็นลูกสาวคนโตในพี่น้องสามคน  มีน้องชายและน้องสาวฝาแฝด
พาราฟิน

พาราฟิน หรือ เคโรซีน เป็นผลิตภัณฑ์ปิโตรเลียมซึ่งกลั่นแยกออกจากน้ำมันดิบ จุดหลอมเหลวประมาณ 47-64 องศาเซลเซียส จุดเดือดประมาณ 150-275 องศาเซลเซียส ไม่ละลายในน้ำ สามารถใช้ประโยชน์ได้มากมาย และ มีหลายสถานะด้วยกัน
การใช้งาน หรือ ประโยชน์ตามสถานะ)

แก๊ส
ใช้เป็นเชื้อเพลิง
ของเหลว
ใช้เป็นเชื้อเพลิง
ใช้เป็นยารักษาโรค
ใช้ในการทำครัว
ของแข็ง (ในรูปขี้ผึ้ง)
ใช้ผลิตเทียน
ใช้เคลือบกระดาษบางชนิด
ใช้เคลือบเสื้อผ้า
ใช้เป็นส่วนผสมทำยาหม่อง
ใช้ทาปาก-ผิว เพื่อลดความหยาบกร้าน (เพิ่มความชุ่มชื้น
พาราฟิน แว็กซ์

พาราฟิน แว็กซ์ (Paraffin wax) คือ เป็นชื่อสามัญของแว็กซ์ที่เป็นสารประกอบประเภทไฮโดรคาร์บอน เป็นแว็กซ์ที่จัดอยู่ในกลุ่มปิโตรเลียมแว็กซ์ (Petroleum wax) โดยมีสูตรโครงสร้างทางเคมี คือ CnH2n+2 จำนวนคาร์บอนในห่วงโซ่โมเลกุล 19-36 อะตอม (C19-C36) มีลักษณะเป็นของแข็ง มีสีเหลืองอ่อนถึงขาว มีจุดหลอมเหลว อยู่ที่ระหว่าง 48-68 องศาเซลเซียส
พาราฟิน แว็กซ์ > คุณสมบัติทางเคมีของพาราฟิน แว็กซ์

ลักษณะ/รูปร่าง		                                                    แบบแผ่น/แบบเม็ด
สี		                                                                    ขาว
ค่าพีเอช ความเป็นกรด/เบส		                                   5.8-6.3
ปริมาณน้ำมันในแว็กซ์ (%ของน้ำหนักแว็กซ์)                     0.1%-5%
กลิ่น		                                                                  เล็กน้อย
ค่าความถ่วงจำเพาะ (กรัม ต่อลบ.ซม.)	                 0.82-0.92
จุดหลอมเหลว (องศาเซลเซียส)	                 48-68
จุดเริ่มกลับแข็งตัว (วุ้น) (องศาเซลเซียส)                 66-69
จุดวาบไฟ (องศาเซลเซียส)	                                                 204-271
จุดเริ่มติดไฟ (องศาเซลเซียส)	                                  238-263
จุดเดือด (องศาเซลเซียส)		                 350-430
ค่าความหนืดที่ 100 องศาเซลเซียส (เซนติสโตก)	                  3.1-7.1
จำนวนคาร์บอนในห่วงโซ่โมเลกุล	-	                  9-36
ค่าความอ่อนแข็งที่อุณหภูมิ 25 องศาเซลเซียส		  20 max/ค่าสูงสุด
พาราฟิน แว็กซ์ > การจำแนกประเภท

พาราฟิน แว็กซ์ แบ่งเกรดโดยการใช้ปริมาณน้ำมันในแว็กซ์ (Oil Content)
โดยแบ่งออกได้เป็น  3 เกรด ดังนี้
พาราฟิน แว็กซ์ ฟูลลี่ รีไฟน์  (Paraffin wax Fully refined) จะมีค่าของปริมาณน้ำมันในแว็กซ์ ตั้งแต่ 0.1% - 0.5%ของน้ำหนักพาราฟิน แว็กซ์ (%wt)
พาราฟิน แว็กซ์ เซมิ รีไฟน์  (Paraffin wax Semi refined) จะมีค่าของปริมาณน้ำมันในแว็กซ์ ตั้งแต่ 0.5% -1.5% ของน้ำหนักพาราฟิน แว็กซ์ (%wt)
พาราฟิน แว็กซ์ เซมิ รีไฟน์  (Paraffin wax Semi refined) หรือ สแลค แว็กซ์  (Slack wax) จะมีค่าของปริมาณน้ำมันในแว็กซ์ ตั้งแต่ 3 % - 5% ของน้ำหนักพาราฟิน แว็กซ์ (%wt)
พาราฟิน แว็กซ์ แบ่งออกได้เป็น  2 ลักษณะ  ดังนี้
พาราฟิน แว็กซ์แบบแผ่น  (Slab form)
พาราฟิน แว็กซ์แบบเม็ด  (Granule form)
พาราฟิน แว็กซ์ > กระบวนการผลิตพาราฟิน แว็กซ์

พาราฟิน แว็กซ์ เป็นแว็กซ์ที่ได้มาจากกากส่วนที่เหลือ ที่ได้จากกระบวนการกลั่นน้ำมันดิบ โดยกระบวนการกลั่นน้ำมันแบบหอกลั่นลำดับส่วน ไขหรือกากแว็กซ์ที่ได้จากกระบวนการกลั่นนี้ 
เรียกว่า สแลค แว็กซ์ (Slack wax) ซึ่งยังมีปริมาณน้ำมันในแว็กซ์สูง นำสแลค แว็กซ์ ที่ได้ มาผ่านกระบวนการการสกัดน้ำมันออกจากแว็กซ์ เพื่อให้ได้พาราฟิน แว็กซ์ ที่มีปริมาณน้ำมันในแว็กซ์ตามค่ามาตรฐานของพาราฟิน แว็กซ์ที่สามารถนำมาใช้ทำเทียนและใช้ประโยชน์ในอุตสาหกรรมอื่นๆ
ยูโรเปียนคัพ นัดชิงชนะเลิศ 1979

ยูโรเปียนคัพ นัดชิงชนะเลิศ 1979 เป็นการแข่งขันฟุตบอลที่จัดขึ้นที่โอลิมเปียสตาดีโอน เมืองมิวนิก ประเทศเยอรมนีตะวันตก เมื่อวันที่ 30 พฤษภาคม ค.ศ. 1979 เทรเวอร์ ฟรานซิสทำประตูชัยในนัดนี้ ทำให้นอตทิงแฮมฟอเรสต์เอาชนะมัลเมอ เอฟเอฟ จากสวีเดน 1–0 กลายเป็นแชมป์ยุโรปเป็นครั้งแรกในประวัติศาสตร์สโมสร ชัยชนะครั้งนี้ถือเป็นชัยชนะครั้งที่ 3 ติดต่อกันของทีมจากอังกฤษในนัดชิงชนะเลิศยูโรเปียนคัพ ต่อจากชัยชนะของลิเวอร์พูลในปี 1977 และ 1978
ปูมหลัง

น่าเสียดายที่ 2 ผู้เล่นที่ดีที่สุดของมัลเมอ – กองกลาง โบ ลาร์สสัน และกองหลัง รอย แอนเดอร์สัน – ถูกตัดออกจากทีมเนื่องจากอาการบาดเจ็บ ขณะที่กัปตันทีมและกองกลางคนสำคัญ สตาฟฟาน แท็ปเปอร์ นิ้วเท้าหักในการฝึกซ้อมก่อนรอบชิงชนะเลิศ มัลเมอใช้แท็คติคเกมรับแบบเดียวกับที่คลับ บรูช ทีมจากเบลเยียมเคยใช้ที่เวมบลีย์ในเกมพบลิเวอร์พูลในรอบชิงชนะเลิศเมื่อ 12 เดือนก่อน อย่างไรก็ตาม ยังมีเรื่องราวที่น่าจดจำอีก 1 เรื่องที่ต้องเล่าสู่กันฟัง ย้อนกลับไปในเดือนกุมภาพันธ์ ไบรอัน คลัฟเลือกที่จะใช้เงินที่ฟอเรสต์ได้รับจากการคว้าแชมป์ลีกในปี ค.ศ. 1978 กับกองหน้าจากเบอร์มิงแฮมซิตี คลัฟทำให้เทรเวอร์ ฟรานซิสกลายเป็นนักฟุตบอลค่าตัว 1 ล้านปอนด์คนแรกของอังกฤษเมื่อคลัฟเซ็นสัญญาคว้าฟรานซิสมายังนอตทิงแฮม แต่กฎของยูฟ่ากำหนดว่าเขาไม่สามารถเล่นฟุตบอลยุโรปได้อีก 3 เดือน ดังนั้นการแข่งขันนัดแรกที่ฟรานซิสลงเล่นจึงเป็นนัดชิงชนะเลิศ และด้วยอาการบาดเจ็บของมาร์ติน โอนีล และอาร์ชี่ เก็มมิลล์ที่คลัฟไม่ได้เลือก ทำให้ฟรานซิสได้รับเลือกให้ลงเล่นเป็นครั้งแรกในการแข่งขันฟุตบอลสโมสรยุโรป
รถไฟใต้ดินซีอาน สาย 2

| รถไฟใต้ดินซีอาน สาย 2 |
| --- | --- |
 2 

ข้อมูลทั่วไป
เจ้าของ: เทศบาลนครซีอาน
ที่ตั้ง: ซีอาน, ประเทศจีน
ปลายทาง: สถานีเป่ย์เคจัน สถานีฮุยจานจงซิน
จำนวนสถานี: 17
การดำเนินงาน
รูปแบบ: รถไฟฟ้าใต้ดิน
ระบบ: รถไฟใต้ดินซีอาน
ผู้ดำเนินงาน: Xi'an Metro Corporation
ประวัติ
เปิดเมื่อ: 16 กันยายน ค.ศ. 2011
ข้อมูลทางเทคนิค
ระยะทาง: 19.9 km (12.37 mi)
จำนวนทางวิ่ง: 2
รางกว้าง: 1,435 mm (4 ft 8 1⁄2 in)
รถไฟใต้ดินซีอาน สาย 2 (จีน: 西安地铁二号线; พินอิน: Xī'ān Dìtiě Èr Hào Xiàn) เป็นเส้นทางรถไฟฟ้าแนวเหนือ-ใต้ในนครซีอาน ประเทศจีน เปิดให้บริการเมื่อวันที่ 16 กันยายน ค.ศ. 2011 มีระยะทาง 19.9 กิโลเมตร 17 สถานี
สถานี

| 0 | 1 | 2 | 3 |
| --- | --- | --- | --- |
| สถานี | สถานี | การเชื่อมต่อ | เขตที่ตั้ง |

| สถานีเป่ย์เคจัน | 北客站 |  | เหว่หยาง |
| สถานีเป่ย์หยวน | 北苑 |  | เหว่หยาง |
| สถานียุนตงกงหยวน | 运动公园 |  | เหว่หยาง |
| สถานีซิงเจงจงซิน | 行政中心 |  | เหว่หยาง |
| สถานีเฟงเชง 5-ลู | 凤城五路 |  | เหว่หยาง |
| สถานีซีทูซูกวน | 市图书馆 |  | เหว่หยาง |
| สถานีต้าหมิงกงซี | 大明宫西 |  | เหว่หยาง |
| สถานีลองชูหยวน | 龙首原 |  | ซิ่นเชง |
| สถานีอันหยวนเหมิน | 安远门 |  | ซิ่นเชง |
| สถานีเป่ย์ต้าเจีย | 北大街 | สาย 1 | ซิ่นเชง |
| สถานีจงหลู | 钟楼 |  | เป่ย์หลิน |
| สถานีหยงหนิงเหมิน | 永宁门 |  | เป่ย์หลิน |
| สถานีหนานเชาเหมิน | 南稍门 |  | เป่ย์หลิน |
| สถานีทียูชาง | 体育场 |  | เป่ย์หลิน |
| สถานีเซียวไจ | 小寨 |  | หยานต้า |
| สถานีเหว 1-เจีย | 纬一街 |  | หยานต้า |
| สถานีฮุยจานจงซิน | 会展中心 |  | หยานต้า |
รถไฟใต้ดินซีอาน สาย 1

| รถไฟใต้ดินซีอาน สาย 1 |
| --- | --- |
 1 

ข้อมูลทั่วไป
เจ้าของ: เทศบาลนครซีอาน
ที่ตั้ง: ซีอาน, ประเทศจีน
ปลายทาง: สถานีฮูเหว่ไจ สถานีฟางจีเชง
จำนวนสถานี: 19
การดำเนินงาน
รูปแบบ: รถไฟฟ้าใต้ดิน
ระบบ: รถไฟใต้ดินซีอาน
ผู้ดำเนินงาน: Xi'an Metro Corporation
ประวัติ
เปิดเมื่อ: 15 กันยายน ค.ศ. 2013
ข้อมูลทางเทคนิค
ระยะทาง: 25.4 km (15.78 mi)
จำนวนทางวิ่ง: 2
รางกว้าง: 1,435 mm (4 ft 8 1⁄2 in)
รถไฟใต้ดินซีอาน สาย 1 (จีน: 西安地铁一号线; พินอิน: Xī'ān Dìtiě Yī Hào Xiàn) เป็นเส้นทางรถไฟฟ้าสายที่ 2 ในนครซีอาน ประเทศจีน เปิดให้บริการวันที่ 15 กันยายน ค.ศ. 2013 มีระยะทาง 25.4 กิโลเมตร 19 สถานี
สถานี

| 0 | 1 | 2 | 3 |
| --- | --- | --- | --- |
| สถานี | สถานี | การเชื่อมต่อ | เขตที่ตั้ง |

| สถานีฮูเหว่ไจ | 后卫寨 |  | เหว่หยาง |
| สถานีซานเชียว | 三桥 |  | เหว่หยาง |
| สถานีเจาฮี | 皂河 |  | เหว่หยาง |
| สถานีชายวน | 枣园 |  | เหลียนฮู |
| สถานีฮานเชงลู | 汉城路 |  | เหลียนฮู |
| สถานีไคหยวนเหมิน | 开远门 |  | เหลียนฮู |
| สถานีเหลาตงลู | 劳动路 |  | เหลียนฮู |
| สถานียูเซี่ยงเหมิน | 玉祥门 |  | เหลียนฮู |
| สถานีซาจิงเชียว | 洒金桥 |  | เหลียนฮู |
| สถานีเป่ยตาเจี้ย | 北大街 | สาย 2 | เหลียนฮู |
| สถานีวูลูกู | 五路口 |  | ซินเชง |
| สถานีเชาหยางเหมิน | 朝阳门 |  | ซินเชง |
| สถานีกังฟูลุ | 康复路 |  | ซินเชง |
| สถานีตงฮัวเหมิน | 通化门 |  | ซินเชง |
| สถานีหวางชูลู | 万寿路 |  | ซินเชง |
| สถานีชางเลโป | 长乐坡 |  | ซินเชง |
| สถานีชานฮี | 浐河 |  | ป่าเชียว |
| สถานีป่านโป | 半坡 |  | ป่าเชียว |
| สถานีฟางจีเชง | 纺织城 |  | ป่าเชียว |
มังคาลอร์

ศาลาว่าการเมืองมังคาลอร์
มังคาลอร์ (Mangalore) เป็นเมืองท่าทางทะเลในรัฐกรณาฏกะ ประเทศอินเดีย ตั้งอยู่ทางตะวันตกเฉียงใต้ของรัฐทางตอนใต้ของประเทศ ห่างจากเมืองเบงคลูรูเมืองหลวงของรัฐ ไปทางทิศตะวันตก 350 กม. (220 ไมล์)
โปรตุเกสได้เข้ายึดครองเมืองนี้ในคริสต์ศตวรรษที่ 16 ต่อมาใน ค.ศ. 1763 ไฮเดอร์ อาลีแห่งอาณาจักรไมซอร์ได้เข้ายึดครอง ตามมาด้วยการยึดครองของอังกฤษใน ค.ศ. 1783
ภูมิศาสตร์ > ภูมิอากาศ

| ข้อมูลภูมิอากาศของมังคาลอร์> เดือน | ข้อมูลภูมิอากาศของมังคาลอร์> ม.ค. | ข้อมูลภูมิอากาศของมังคาลอร์> ก.พ. | ข้อมูลภูมิอากาศของมังคาลอร์> มี.ค. | ข้อมูลภูมิอากาศของมังคาลอร์> เม.ย. | ข้อมูลภูมิอากาศของมังคาลอร์> พ.ค. | ข้อมูลภูมิอากาศของมังคาลอร์> มิ.ย. | ข้อมูลภูมิอากาศของมังคาลอร์> ก.ค. | ข้อมูลภูมิอากาศของมังคาลอร์> ส.ค. | ข้อมูลภูมิอากาศของมังคาลอร์> ก.ย. | ข้อมูลภูมิอากาศของมังคาลอร์> ต.ค. | ข้อมูลภูมิอากาศของมังคาลอร์> พ.ย. | ข้อมูลภูมิอากาศของมังคาลอร์> ธ.ค. | ข้อมูลภูมิอากาศของมังคาลอร์> ทั้งปี |
| --- | --- | --- | --- | --- | --- | --- | --- | --- | --- | --- | --- | --- | --- |
| อุณหภูมิสูงสุดที่เคยบันทึก °C (°F) | 38.0 (100.4) | 38.2 (100.8) | 43.2 (109.8) | 37.8 (100) | 41.0 (105.8) | 37.3 (99.1) | 39.0 (102.2) | 32.6 (90.7) | 35.4 (95.7) | 35.6 (96.1) | 36.6 (97.9) | 36.0 (96.8) | 43.2 (109.8) |
| อุณหภูมิสูงสุดเฉลี่ย °C (°F) | 33.2 (91.8) | 33.5 (92.3) | 34.0 (93.2) | 34.3 (93.7) | 33.7 (92.7) | 30.0 (86) | 28.9 (84) | 28.8 (83.8) | 30.1 (86.2) | 31.4 (88.5) | 32.8 (91) | 33.3 (91.9) | 32.0 (89.6) |
| อุณหภูมิเฉลี่ยแต่ละวัน °C (°F) | 27.1 (80.8) | 27.7 (81.9) | 28.8 (83.8) | 29.6 (85.3) | 29.3 (84.7) | 26.7 (80.1) | 26.0 (78.8) | 25.9 (78.6) | 26.6 (79.9) | 27.3 (81.1) | 27.7 (81.9) | 27.3 (81.1) | 27.5 (81.5) |
| อุณหภูมิต่ำสุดเฉลี่ย  °C (°F) | 20.9 (69.6) | 21.9 (71.4) | 23.7 (74.7) | 24.9 (76.8) | 25.0 (77) | 23.4 (74.1) | 23.0 (73.4) | 23.0 (73.4) | 23.1 (73.6) | 23.1 (73.6) | 22.6 (72.7) | 21.4 (70.5) | 23.0 (73.4) |
| อุณหภูมิต่ำสุดที่เคยบันทึก °C (°F) | 10.1 (50.2) | 10.8 (51.4) | 19.6 (67.3) | 20.0 (68) | 20.7 (69.3) | 13.2 (55.8) | 15.5 (59.9) | 18.0 (64.4) | 19.0 (66.2) | 15.2 (59.4) | 15.3 (59.5) | 12.1 (53.8) | 10.1 (50.2) |
แหล่งที่มา: weatherlabs.in
มาริกะ โคโนะ

| มาริกะ โคโนะ |
| --- | --- |
高野 麻里佳
เกิด:  (1994-02-22) 22 กุมภาพันธ์ ค.ศ. 1994 (30 ปี) โตเกียว ประเทศญี่ปุ่น
ชื่ออื่น: มาริงกะ (まりんか)
อาชีพ: นักพากย์
องค์การ: อาโอนิโปรดักชัน
ส่วนสูง: 159.6 ซม.
มาริกะ โคโนะ (高野 麻里佳, こうの まりか, 22 กุมภาพันธ์ 1994 -) เป็นนักพากย์ และนักร้องหญิงชาวญี่ปุ่น เกิดที่โตเกียว เคยอยู่สังกัดเมาซูโปรโมชันแล้วย้ายมาสังกัดอาโอนิโปรดักชันตั้งแต่เดือนตุลาคม 2019 เป็นสมาชิกของวงนักพากย์เอียร์โฟน
ผลงานพากย์

โซเระงะเซยู! (โคฮานะ ริง)
สู้เพื่อฝัน ม้าสาวเดอร์บี้ (ไซเลนส์สึซึกะ)
สการ์เล็ต เน็กซัส (สึงุมิ นาซาร์)
ดี ไซด์ ทรอยเมไร (อิบุซากิ เอริ)
กาดำแห่งวังชั้นใน (จิ๋วจิ่ว)
เร็นไอฟล็อปส์ (คาริน อิสเทล)
อวสานพี่ชาย กลายเป็นพี่สาว (โอยามะ มาฮิโระ)
ฟาโรห์เมอร์ดเจฟาเร

เมอร์ดเจฟาเร เป็นฟาโรห์แห่งอียิปต์โบราณจากราชวงศ์ที่สิบสี่ในช่วงสมัยระหว่างกลางที่สอง ประมาณ 1700 ปีก่อนคริสตกาล ในฐานะฟาโรห์แห่งราชวงศ์ที่สิบสี่ พระองค์คงจะทรงปกครองบริเวณดินดอนสามเหลี่ยมปากแม่น้ำไนล์ฝั่งตะวันออก และอาจจะครอบคลุมดินดอนสามเหลี่ยมปากแม่น้ำฝั่งตะวันตกด้วย โดยมีศูนย์กลางการปกครองอยู่ที่เมืองอวาริส
หลักฐานยืนยัน

พระองค์ทรงเป็นหนึ่งในฟาโรห์เพียงสี่พระองค์จากราชวงศ์ที่สิบสี่ที่หลงเหลือหลักฐานยืนยันไว้นอกเหนือจากบันทึกพระนามแห่งตูริน ซึ่งเป็นบันทึกพระนามฟาโรห์ที่รวบรวมไว้ในช่วงต้นสมัยรามเซส อันที่จริงแล้ว มีการกล่าวถึงพระองค์บนแท่นของผู้ถือตราประทับของราชวงศ์และอัครมหาเสนาบดีที่มีชื่อว่า ศิลาแห่งรานิซอนบ์ ที่ถูกค้นพบในปี ค.ศ. 1988–89 ซึ่งภาพเหตุการณ์ที่พระองค์ทรงกำลังถวายเครื่องบูชาแก่เทพซอปดู และอาจจะมาจากหลุมฝังศพของรานิซอนบ์ที่ซัฟต์ อัล-ฮินนา ซึ่งอยู่ทางทิศตะวันออกเฉียงใต้ของดินดอนสามเหลี่ยมปากแม่น้ำไนล์ ขณะนี้ ศิลาดังกล่าวอยู่ในชุดสะสมส่วนตัวของเครียฟแล้ว
ตำแหน่งตามลำดับเวลา

ตำแหน่งตามลำดับรัชสมัยของพระองค์ในราชวงศ์ที่สิบสี่นั้นยังคงหลงเหลืออยู่ในบันทึกพระนามแห่งตูริน ซึ่งกล่าวถึงพระองค์ในคอลัมน์ 9 บรรทัดที่ 5 ตามบันทึกดังกล่าว โดยระบุว่าพระองค์ทรงครองราชย์เป็นเวลา 3 ถึง 4 ปี ซึ่งเป็นหนึ่งในรัชสมัยที่ยาวนานที่สุดของราชวงศ์ที่สิบสี่ ซึ่งฟาโรห์เซเฮบเรทรงเป็นผู้ปกครองก่อนหน้าและฟาโรห์เซวัดจ์คาเรที่ 3 ทรงเป็นผู้สืบทอดพระราชบัลลังก์
ในทางตรงกันข้าม ตำแหน่งตามลำดับเวลาที่แน่นอนของพระองค์นั้นยังเป็นที่ถกเถียงกันอยู่ ตามที่นักไอยคุปต์วิทยา คิม ไรโฮลท์และดาร์เรล เบเกอร์ กล่าวว่า พระองค์เป็นฟาโรห์พระองค์ที่สิบของราชวงศ์ที่สิบสี่ ซึ่งทรงครองราชย์ราวประมาณ 1700 ปีก่อนคริสตกาล เป็นเวลา 3 ถึง 4 ปี อย่างไรก็ตาม การตีความบันทึกพระนามฯ ใหม่ที่เกี่ยวข้องกับช่วงต้นราชวงศ์ที่สิบสี่ก็ยังคงเป็นที่ถกเถียงกันอยู่ และผู้เชี่ยวชาญคนอื่นๆ เช่น มันเฟรด เบียตัคและเยือร์เกิน ฟอน เบ็คเคอราธ เชื่อว่าราชวงศ์ที่สิบสี่น่าจะสถาปนาขึ้นไม่นานก่อนการขึ้นครองราชย์ของฟาโรห์เนเฮซิ หรือประมาณ 1710 ปีก่อนคริสตกาล แทนที่จะเป็นช่วงราว 1805 ปีก่อนคริสตกาล ตามที่เสนอโดยไรโฮลท์ในกรณีดังกล่าว พระองค์จะเป็นฟาโรห์พระองค์ที่ 5 ของราชวงศ์ที่สิบสี่เเท่านั้น
การพิสูจน์ตัวตน

เนื่องจากทราบเพียงแค่พระนามนำหน้า เมอร์ดเจฟาเร เท่านั้น ดังนั้นความพยายามที่จะระบุแหล่งที่มาของพระนามใดๆ ก็ตามที่หลงเหลือยังคงเป็นเพียงการคาดเดา อย่างไรก็ตาม ไรโฮลท์ เสนอว่าพระนาม เมอร์ดเจฟาเร อาจเป็นของฟาโรห์วาซาดหรือฟาโรห์เชเนห์ ตามข้อมูลของไรโฮลท์นั้น การเรียงลำดับของตราประทับสคารับในช่วงราชวงศ์ที่สิบสี่แสดงให้เห็นว่าทั้งฟาโรห์วาซาดและฟาโรห์เชเนห์ทรงขึ้นครองราชย์ถัดจากฟาโรห์เนเฮซิ นอกจากนี้ "มีฟาโรห์เพียงไม่กี่พระองค์ที่ทรงปกครองระหว่างรัชสมัยของฟาโรห์เนเฮซิและของฟาโรห์ยาคุบ-ฮาร์เท่านั้นที่ได้รับการยืนยันจากแหล่งหลักฐานร่วมสมัย" ไรโฮลท์ได้ตั้งข้อสังเกตว่า ฟาโรห์วาซาดอาจระบุว่าเป็นบุคคลเดียวกันกับหนึ่งในผู้สืบทอดของฟาโรห์เนเฮซิ ซึ่งมีการครองราชย์ยาวนานที่สุด ไม่ว่าจะเป็นฟาโรห์เซเฮบเรหรือฟาโรห์เมอร์ดเจฟาเร